
Rīgā 2025. gada 16. decembrī (prot. Nr. 52 60. §)
Grozījumi Ministru kabineta 2014. gada 2. septembra noteikumos Nr. 529 "Ēku būvnoteikumi"
Izdoti saskaņā ar Būvniecības likuma
5. panta pirmās daļas 2. punktu un otrās daļas 1. punktu,
14.1 panta ceturto daļu un Nekustamā īpašuma
valsts kadastra likuma 24. panta piekto daļu
· 1. Izdarīt Ministru kabineta 2014. gada 2. septembra noteikumos Nr. 529 "Ēku būvnoteikumi" (Latvijas Vēstnesis, 2014, 194. nr.; 2016, 209. nr.; 2017, 40. nr.; 2018, 75., 128., 191. nr.; 2019, 133., 239. nr.; 2022, 9., 123. nr.; 2023, 65., 189., 242. nr.; 2024, 211. nr.; 2025, 84., 140. nr.) šādus grozījumus:
· 1.1. Papildināt noteikumus ar 156.1.14. apakšpunktu šādā redakcijā:
· "156.1.14. pievieno fotofiksāciju ēkas fasādēm, kuras tehniski ir iespējams nofotografēt, – šo noteikumu 7.14. apakšpunktā minētajā gadījumā."
· 1.2. Papildināt noteikumus ar 157.8. apakšpunktu šādā redakcijā:
· "157.8. fotofiksāciju ēkas fasādēm, kuras tehniski ir iespējams nofotografēt, – jaunbūvējamām ēkām un ēkām, kurām būvniecības iecere maina ēkas fasādi vai ārējo veidolu."
· 1.3. Papildināt 163.2. apakšpunktu ar teikumu šādā redakcijā:
· "Minēto prasību nepiemēro Būvniecības likuma 14. panta 1.4 daļā noteiktajā vienotajā būves reģistrācijas procesā;".
· 1.4. Papildināt 167.8. apakšpunktu ar teikumu šādā redakcijā:
· "Minēto prasību nepiemēro Būvniecības likuma 14. panta 1.4 daļā noteiktajā vienotajā būves reģistrācijas procesā;".
· 1.5. Papildināt noteikumus ar 167.11. apakšpunktu šādā redakcijā:
· "167.11. fotofiksāciju ēkas fasādēm, kuras tehniski ir iespējams nofotografēt, – jaunbūvējamām ēkām un ēkām, kurām būvniecības iecere maina ēkas fasādi vai ārējo veidolu."
· 2. Noteikumi stājas spēkā 2026. gada 6. janvārī.

